บันทึกการประชุมสภาองค์การบริหารส่วนตำบลประทาย

สมัยสามัญ สมัยที่ ๑ ประจำปี ๒๕๖4

วันศุกร์ที่ 5 กุมภาพันธ์ ๒๕๖4

ณ ห้องประชุมสภาองค์การบริหารส่วนตำบลประทาย

...........................................

ผู้ประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นายพุฒ ภูคำศักดิ์ | ส.อบต.ม.๙ | พุฒ ภูคำศักดิ์ |  |
| ๒. | นายอุดม เบียดนอก | ส.อบต.ม.๙ | อุดม เบียดนอก |  |
| ๓. | นายพิชิต สมน้อย | ส.อบต.ม.๑๐ | พิชิต สมน้อย |  |
| ๔. | นางเนี้ยม ประสิทธิ์สุวรรรณ์ | ส.อบต.ม.๘ | เนี้ยม ประสิทธิ์สุวรรรณ์ |  |
| ๕. | นายธนาคม สียางนอก | ส.อบต.ม.๖ | ธนาคม สียางนอก |  |
| ๖. | นายสมบูรณ์ ทางไธสง | ส.อบต.ม.๓ | สมบูรณ์ ทางไธสง |  |
| ๗. | นางสมจิต พังไธสง | ส.อบต.ม.๓ | สมจิต พังไธสง |  |
| ๘. | นายบุญช่วย ลุ่มนอก | ส.อบต.ม.๑๖ | บุญช่วย ลุ่มนอก |  |
| ๙. | นายธีรภัทร์ คำสิงห์นอก | ส.อบต.ม.๖ | ธีรภัทร์ คำสิงห์นอก |  |
| ๑๐. | นายทองใบ ศิริมนตรี | ส.อบต.ม.๑๒ | ทองใบ ศิริมนตรี |  |
| ๑๑. | นายไพรัตน์ เสริมนอก | ส.อบต.ม.๕ | ไพรัตน์ เสริมนอก |  |
| ๑๒. | นายศักดิ์ดา มีกรอบทอง | ส.อบต.ม.๕ | ศักดิ์ดา มีกรอบทอง |  |
| ๑๓. | นายสุวรรณ มะปะโท | ส.อบต.ม.๑๑ | สุวรรณ มะปะโท |  |
| ๑๔. | นายอนุรักษ์ นาหนองขาม | ส.อบต.ม.๑๐ | อนุรักษ์ นาหนองขาม |  |
| ๑๕. | นายบุญพงษ์ ฝาไธสง | ส.อบต.ม.๔ | บุญพงษ์ ฝาไธสง |  |
| ๑๖. | นายมนตรี ชัยลิ้นฟ้า | ส.อบต.ม.12 | มนตรี ชัยลิ้นฟ้า |  |
| ๑๗. | นางสุดาวัน พลดงนอก | ส.อบต.ม.๑๖ | สุดาวัน พลดงนอก |  |
| ๑๘. | นายธวัชชัย นาหนองขาม | ส.อบต.ม.๑๑ | ธวัชชัย นาหนองขาม |  |
| ๑๙. | นางสาวศรีเสาวลักษณ์ เย็นวัฒนา | เลขาฯสภา | ศรีเสาวลักษณ์ เย็นวัฒนา |  |
| 20. | นายภมรทัศน์ นิติโสภณทัศน์ | ส.อบต.ม.๑๔ | ภมรทัศน์ นิติโสภณทัศน์ |  |
| 21. | นายปิยะ สวัสดิ์พรไพบูลย์ | ส.อบต.ม.๑๔ | ปิยะ สวัสดิ์พรไพบูลย์ |  |
| 22. | นางสงบ แก้วคูนอก | ส.อบต.ม.๘ | สงบ แก้วคูนอก |  |

ผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางฐิติรัตน์ เรืองกิจวัฒน์ | นายก อบต. | ฐิติรัตน์ เรืองกิจวัฒน์ |  |
| ๒. | นางจิตตานันท์ รักษาชาติ | รองนายก อบต. | จิตตานันท์ รักษาชาติ |  |
| ๓. | นายบุญช่วย พลศรี | รองนายก อบต. | บุญช่วย พลศรี |  |
| ๔. | นายชาญ ฮุยสุสดี | เลขานุการนายก | ชาญ ฮุยสุสดี |  |
| ๕. | นายประสิทธิ์ จอดนอก | ผู้ใหญ่บ้าน ม.11 | ประสิทธิ์ จอดนอก |  |
| 6. | นายทองสุข คำเพ็ง | ผู้ใหญ่บ้าน ม.8 | ทองสุข คำเพ็ง |  |
| 7. | นางสาวสุบังอร วาปีโกมล | หัวหน้าสำนักงานปลัด | สุบังอร วาปีโกมล |  |
| 8. | นางนภา ฉาไธสง | ผอ.กองคลัง | นภา ฉาไธสง |  |
| 9. | นางรัตติกาล เดวิโดสกี | นักวิเคราะห์นโยบายและแผน | รัตติกาล เดวิโดสกี |  |

ผู้ขาดประชุม

|  |  |  |  |
| --- | --- | --- | --- |
| ลำดับ | ชื่อ-สกุล | ตำแหน่ง | หมายเหตุ |
| ๑. | นายเลา สุทธรัตน์ | ส.อบต.ม.๔ | ลา |

ที่ประชุมพร้อมประธานเปิดการประชุมเวลา ๙.๐๐ น.

ระเบียบวาระที่ ๑ ประธานแจ้งที่ประชุมทราบ

1. การประชุมสภาองค์การบริหารส่วนตำบลประทาย ได้ประกาศเปิดสมัยประชุมสภาองค์องค์การบริหารส่วนตำบลสามัญ สมัยที่ ๑ ประจำปี ๒๕๖4 มีกำหนด ๑๕ วัน เนื่องจากถึงกำหนดสมัยการประชุมสภาองค์การบริหารส่วนตำบลประทาย ตามที่กำหนดไว้ จึงได้เรียกประชุมสภาในวันนี้
2. การจัดงานวันของดีอำเภอประทาย ประจำปี ๒๕๖4 ยังไม่กำหนดวันจะเชิญผู้ที่เกี่ยวข้องประชุมร่วมเพื่อหาแนวทางในการจัดงานอีกครั้ง
3. องค์การบริหารส่วนตำบลประทายจัดกิจกรรมโครงการโรงเรียนผู้สูงอายุครั้งที่สองปีงบประมาณ ๒๕๖๔ ในวันที่ 17 กุมภาพันธ์ 2564
4. องค์การบริหารส่วนตำบลประทาย มีโครงการจัดการแข่งขันกีฬาต้านยาเสพติด ประจำปี 2564 ประเภทกีฬาประกอบด้วย วอลเลย์บอลหญิง ฟุตซอลชาย ตะกร้อ และกรีฑา สำหรับศูนย์พัฒนาเด็กเล็กและเด็กนักเรียนโรงเรียนในเขตองค์การบริหารส่วนตำบลประทายจำนวนสี่โรงเรียน ท่านสมาชิกทุกท่านขอให้เตรียมทีมนักกีฬาแต่ละประเภทส่งเข้าการแข่งขัน โดยแจ้งประเภทกีฬาและรายชื่อนักกีฬาผู้เข้าร่วมการแข่งขันให้เจ้าหน้าที่ทราบ พร้อมเอกสารสำเนาบัตรประจำตัวประชาชน เพื่อเตรียมความพร้อมในเรื่องอาหาร น้ำดื่มให้เพียงพอกับผู้เข้าร่วมการแข่งขันกีฬาในวันที่ 26 – 27 กุมภาพันธ์ 2564
5. การทำบุญประจำปีขององค์การบริหารส่วนตำบลประทาย เราทำทุกเดือนกุมภาพันธ์ของทุกปีเนื่องจากเราได้ย้ายมาที่ทำการนี้เมื่อวันที่ 14 กุมภาพันธ์ 2556 จึงทำบุญในเดือนนี้ เราจะนิมนต์พระจำนวนเก้ารูปทุกวัดในเขตองค์การบริหารส่วนตำบลประทาย มีการถวายปิ่นโต และเครื่องสังฆทาน แด่พระสงฆ์และขอเชิญทุกท่านทำบุญร่วมกัน

ระเบียบวาระที่ ๒ รับรองรายงานการประชุมสภาองค์การบริหารส่วนตำบลประทาย สมัยสามัญ สมัยที่ ๔ ประจำปี ๒๕๖3

ที่ประชุม มีมติเป็นเอกฉันท์รับรองรายงานการประชุมสภาองค์การบริหารส่วนตำบลประทาย สมัยสามัญ สมัยที่ ๔ ประจำปี ๒๕๖3

ระเบียบวาระที่ ๓ เรื่องเสนอเพื่อพิจารณา

๓.1 พิจารณากำหนดสมัยประชุมสามัญประจำปี ๒๕๖4

ประธานสภาฯ การกำหนดสมัยประชุมสามัญประจำปี ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึงปัจจุบัน มาตรา ๕๓ ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบล แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนด และ ระเบียบกระทรวงมหาดไทยว่าด้วยข้อบังคับประชุมสภาท้องถิ่น ๒๕๔๗ ข้อ ๒๑ การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไปให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปีโดยให้นำความในข้อ ๑๑ มาใช้โดยอนุโลม

สภาองค์การบริหารส่วนตำบลประทาย จะกำหนดจำนวนสมัยประชุมสามัญประจำปีกี่สมัย ในสมัยประชุมสภาท้องถิ่นที่ผ่านมาได้กำหนดไว้ สี่สมัย โดยเริ่มเดือนกุมภาพันธ์, พฤษภาคม, สิงหาคม,และพฤศจิกายน

ในสมัยนี้ท่านสมาชิกสภาองค์การบริหารส่วนตำบลประทายจะกำหนด กี่สมัยและวันเริ่มสมัยประชุมสามัญประจำปีกำหนดวันใดเชิญท่านสมาชิกสภาฯเสนอได้ครับ

ส.อบต.ม.12 ผมนายทองใบ ศิริมนตรี สมาชิกองค์การบริหารส่วนตำบลประทาย หมู่ที่ 12 ขอเสนอสี่สมัยเหมือนที่ผ่านมา

ประธานสภาฯ มีท่านใดมีความเห็นต่างหรือไม่ ถ้าไม่มีขอมติที่ประชุมด้วย

มติที่ประชุม ให้มีสมัยประชุมสามัญประจำปี สี่สมัยมีมติ

เห็นด้วย 19 เสียง

ไม่เห็นด้วย – เสียง

งดออกเสียง 1 เสียง

ประธานสภาฯ มีกำหนดในเดือนใดบ้างให้ท่านสมาชิกกำหนดเสนอด้วย

ส.อบต.ม.11 ผมนายสุวรรณ มะปะโท สมาชิกองค์การบริหารส่วนตำบลประทาย หมู่ที่ 11 ขอเสนอในช่วงเดือน กุมภาพันธ์, พฤษภาคม, สิงหาคม และพฤศจิกายน

ประธานสภาฯ มีท่านใดเห็นต่างจากท่านสุวรรณ มะปะโท เสนอได้เลย ถ้าไม่มีผมขอมติที่ประชุมด้วยครับ

มติที่ประชุม ให้มีการประชุมในช่วงเดือน พฤษภาคม, สิงหาคม และพฤศจิกายนมีมติ

เห็นด้วย 19 เสียง

ไม่เห็นด้วย – เสียง

งดออกเสียง 1 เสียง

ประธานสภาฯ และกำหนดระยะเวลาและวันเริ่มต้นสมัยประชุมสามัญประจำปีของแต่ละสมัยในปีนั้นด้วยครับเพื่อให้ถูกต้องตามระเบียบกำหนด

ส.อบต.ม.8 ดิฉันนางเนี้ยม ประสิทธิ์สุวรรณ สมาชิกสภาองค์การบริหารส่วนตำบลประทาย หมู่ที่ 8 ขอเสนอระยะเวลาในการประชุมสมัยประชุมสามัญประจำปีสมัยละสิบห้าวัน

ที่ประชุม ได้พิจารณาอย่างกว้างขวางในการกำหนดระยะเวลาและวันเริ่มต้นในการประชุมสมัยสามัญประจำปีในแต่ละสมัย

มติที่ประชุม กำหนดระยะเวลาสมัยประชุมสามัญประจำปีและกำหนดวันเริ่มต้นประชุมแต่ละสมัยมีมติ

เห็นด้วย 19 เสียง

ไม่เห็นด้วย – เสียง

งดออกเสียง 1 เสียง

ประธานสภาฯ วาระถัดไปกำหนดวันเริ่มต้นสมัยประชุมสามัญประจำปีของปีถัดไปให้เริ่มต้นประชุมในวันไหนของทุกเดือนที่มีการประชุมสภาสมัยสามัญประจำปี

ส.อบต.ม.8 ดิฉันนางเนี้ยม ประสิทธิ์สุวรรณ สมาชิกสภาองค์การบริหารส่วนตำบลประทาย หมู่ที่ 8 ขอเสนอและวันเริ่มต้นในการประชุมสมัยสามัญประจำปีในแต่ละสมัยคือ เดือนกุมภาพันธ์ เริ่มวันที่ 1 ของเดือน/ เดือนพฤษภาคม เริ่มวันที่ 6 ของเดือน/ เดือนสิงหาคม เริ่มวันที่ 2 ของเดือน และเดือนพฤศจิกายน เริ่มวันที 1 ของเดือน

ที่ประชุม ได้พิจารณาอย่างกว้างขวางในการกำหนดวันเริ่มสมัยประชุมสามัญประจำปีของปีถัดไป

มติที่ประชุม กำหนดให้มีการประชุมสามัญประจำปีของปีถัดไปในวันที่หนึ่งกุมภาพันธ์มีมติ

เห็นด้วย 1๙ เสียง

ไม่เห็นด้วย – เสียง

งดออกเสียง 1 เสียง

ประธานสภาฯ และตามระเบียบกระทรวงมหาดไทยว่าด้วยข้อบังคับประชุมสภาท้องถิ่น ๒๕๔๗ ข้อ ๒๑วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไปให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปีโดยให้นำความในข้อ ๑๑ มาใช้โดยอนุโลม

ที่ประชุม ได้พิจารณาเกี่ยวกับการกำหนดวันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป

มติที่ประชุม กำหนดวันเริ่มสมัยประชุมสามัญประจำปีของปีถัดไปในเดือนกุมภาพันธ์ กำหนดระยะเวลาสิบห้าวัน ของสมัยประชุมสามัญประจำปีแรกของปีถัดไปมีมติ

เห็นด้วย 19 เสียง

ไม่เห็นด้วย – เสียง

งดออกเสียง 1 เสียง

ระเบียบวาระที่ ๔ เรื่องอื่นๆ

ส.อบต.ม.๑๐ ผมนายพิชิต สมน้อย สมาชิกองค์การบริหารส่วนตำบลประทาย หมู่ที่ ๑๐ กล่องควบคุมไฟฟ้าส่องสว่างในหมู่บ้านชำรุดอยากให้เจ้าหน้าที่เข้าไปซ้อมให้ด้วย

ผญ.บ.ม.11 ผมนายประสิทธิ์ จอดนอก ผู้ใหญ่บ้านหมู่ที่ 11 อยากให้องค์การบริหารส่วนตำบลประทายก่อสร้างถนนสายบ้านหนองซาดมาองค์การบริหารส่วนตำบลให้แล้วเสร็จเพราะมีผู้สัญจรไปมามาก และการขยายเขตไฟฟ้าให้กับครัวเรือนที่ไม่มีไฟฟ้าใช้

ส.อบต.ม.4 ผมนายบุญพงษ์ ฝาไธสง สมาชิกองค์การบริหารส่วนตำบลประทาย หมู่ที่ 4 ขอแจ้งที่ประชุมสภาทราบเรื่องบ้านหนองโน ได้ประชุมเพื่อดำเนินการรื้อถอนประปาเก่า ที่ไม่สามารถใช้งานได้ลงเกรงว่าหากปล่อยทิ้งล้างไว้นานอาจเกิดอุบัติเหตุได้เพราะตั้งอยู่ในเขตโรงเรียนหนองโน

ส.อบต.ม.5 ผมนายศักดิ์ดา มีกรอบทอง สมาชิกองค์การบริหารส่วนตำบลประทาย หมู่ที่ 5 ขอแจ้งเรื่องไฟฟ้าในหมู่บ้านถนนโพธิ์ กำลังไฟฟ้าไม่เพียงพอต่อการใช้เนื่องจากหมู่บ้านขยายและทำให้ไฟฟ้าตกเป็นทั้งหมู่บ้าน ไม่ได้เป็นเฉพาะร้านดาวพรตามที่การไฟฟ้าส่วนภูมิภาคประทายมีข้อมูลไว้

-เรื่องการแบ่งเขตปกครองของตำบลประทายและตำบลหนองพลวงชาวบ้านมีปัญหามากอยากให้สองหน่วยงานได้กำหนดแนวเขตให้ชัดเจนเป็นลายลักษณ์อักษรด้วย

ส.อบต.ม.12 ผมนายทองใบ ศิริมนตรี สมาชิกองค์การบริหารส่วนตำบลประทาย หมู่ที่ 12 ขอแจ้งเรื่องการขึ้นทะเบียนปศุสัตว์ ผู้ที่ต้องการขึ้นให้เตรียมบัตรประจำตัวประชาชนฉบับจริงไปที่ปศุสัตว์อำเภอเพื่อขึ้นทะเบียน และสัตว์ที่จะนำขึ้นทะเบียนต้องมีลักษณะเป็นการเลี้ยงที่ชัดเจนคือ ต้องมีอาคารเลี้ยงชัดเจน ตรวจสอบได้

ประธานสภา มีสมาชิกท่านใดจะสอบถามปัญหาหรือเรื่องปรึกษาหารือหรือสอบถามเพิ่มเติมหรือไม่ครับถ้าไม่มีผมขอปิดประชุมครับ

ปิดประชุมเวลา ๑๓.๐๐ น.

ลงชื่อ ศรีเสาวลักษณ์ เย็นวัฒนา ผู้บันทึกการประชุม

(นางสาวศรีเสาวลักษณ์ เย็นวัฒนา)

เลขานุการสภาองค์การบริหารส่วนตำบลประทาย

ลงชื่อ ศักดิ์ดา มีกรอบทอง ผู้ตรวจบันทึกการประชุม

(นายศักดิ์ดา มีกรอบทอง)

สมาชิกสภาองค์การบริหารส่วนตำบล หมู่ที่ ๕

ลงชื่อ พุฒ ภูคำศักดิ์ ผู้ตรวจบันทึกการประชุม

(นายพุฒ ภูคำศักดิ์)

สมาชิกสภาองค์การบริหารส่วนตำบล หมู่ที่ ๙

ลงชื่อ .ทองใบ ศิริมนตรี ผู้ตรวจบันทึกการประชุม

(นายทองใบ ศิริมนตรี)

สมาชิกสภาองค์การบริหารส่วนตำบล หมู่ที่ 12

ลงชื่อ ธนาคม สียางนอกผู้รับรองรายงานการประชุม

(นายธนาคม สียางนอก)

ประธานสภาองค์การบริหารส่วนตำบลประทาย